ทรัพย์สินที่ใช้ในการประกอบธุรกิจ

ลูกหนี้การค้า

ณ 31 ธันวาคม 2550 2551 และ 2552 บริษัทและบริษัทย่อย มีลูกหนี้การค้าสุทธิ ดังนี้

+------------------------+------+------+------+------+------+------+
| รายการลูกหนี้เช่าซื้อ        | 31   |      | 31   |      | 31   |      |
|                        | ธ.ค. |      | ธ.ค. |      | ธ.ค. |      |
|                        | 2550 |      | 2551 |      | 2552 |      |
+------------------------+------+------+------+------+------+------+
|                        | ลบ.  | %    | ลบ.  | %    | ลบ.  | %    |
+------------------------+------+------+------+------+------+------+
| มูลค่าก                  | 3    | 4.95 | -    | -    | -    | -    |
| ารขายเช่าซื้อตามสัญญาเช่าซื้อ | 0.08 |      |      |      |      |      |
+------------------------+------+------+------+------+------+------+
| รวมลูกหนี้เช่าซื้อ           | 60   | 10   | 50   | 10   | 38   | 10   |
|                        | 8.21 | 0.00 | 8.63 | 0.00 | 0.23 | 0.00 |
+------------------------+------+------+------+------+------+------+
| หัก: ดอกเบี้ยเช่าซื้อรอตัดบัญชี | 6    | 1    | 4    | 9.01 | 2    | 7.89 |
|                        | 2.10 | 0.21 | 5.82 |      | 9.99 |      |
+------------------------+------+------+------+------+------+------+
|  หัก: ค่าเผื่อหนี้สงสัยจะสูญ   | 40   | 6    | 38   | 7    | 31   | 8    |
|                        | 0.52 | 5.85 | 7.61 | 6.21 | 9.05 | 3.91 |
+------------------------+------+------+------+------+------+------+
| ลูกหนี้-สุทธิ               | 14   | 2    | 7    | 1    | 3    | 8.20 |
|                        | 5.59 | 3.94 | 5.20 | 4.78 | 1.19 |      |
+------------------------+------+------+------+------+------+------+

ปัจจุบัน บริษัท มีนโยบายการตั้งค่าเผื่อหนี้สงสัยจะสูญสำหรับลูกหนี้เช่าซื้อ (รายย่อยและตัวแทน)
ที่ระมัดระวังมากยิ่งขึ้นหากเปรียบเทียบกับนโยบายสำหรับปี 2545 และปีก่อนหน้า
ซึ่งตั้งค่าเผื่อหนี้สงสัยจะสูญสำหรับลูกหนี้เช่าซื้อรายย่อยคำนวณในอัตราร้อยละ 50
ของลูกหนี้เช่าซื้อที่ค้างชำระ 7-12 เดือน และสำรองเต็มจำนวนหากค้างชำระเกิน 12 เดือน
ในขณะที่ลูกหนี้เช่าซื้อ-ตัวแทนนั้น บริษัทได้ตั้งค่าเผื่อหนี้สงสัยจะสูญในอัตราร้อยละ 2 ของยอดขาย

เริ่มตั้งแต่ปี 2546 เป็นต้นมา บริษัทได้ตั้งค่าเผื่อหนี้สงสัยจะสูญจากลูกหนี้เช่าซื้อ
ทั้งรายย่อยและตัวแทน
โดยตั้งค่าเผื่อหนี้สงสัยจะสูญจากลูกหนี้เช่าซื้อโดยใช้รายงานอายุของลูกหนี้เป็นเกณฑ์
ซึ่งคำนวณจากลูกหนี้ตามสัญญาเช่าซื้อหักด้วยดอกผลเช่าซื้อรอตัดบัญชี
และพิจารณาจากประสบการณ์การเก็บเงินในอดีต การวิเคราะห์อายุลูกหนี้
และสถานะปัจจุบันของลูกหนี้ คงค้าง ณ วันที่ในงบดุลของกลุ่มบริษัท
โดยมีหลักเกณฑ์การตั้งค่าเผื่อหนี้สงสัยจะสูญดังนี้

+----------------------------+-----------------------------------------+
| ประเภทลูกหนี้                 | การตั้งค่าเผื่อหนี้สงสัยจะสูญ                    |
|                            |                                         |
|                            | (ร้อยละของลูกหนี้เช่าซื้อ                      |
|                            |                                         |
|                            | หลังหักดอกผลรอตัดบัญชี)                      |
+----------------------------+-----------------------------------------+
| ไม่ค้างชำระ                  | 1                                       |
|                            |                                         |
| ค้างชำระ 1 - 2 เดือน         | 2                                       |
|                            |                                         |
| ค้างชำระ 3 - 6 เดือน         | 25                                      |
|                            |                                         |
| ค้างชำระ 7 - 12 เดือน        | 50                                      |
|                            |                                         |
| ค้างชำระมากกว่า 12 เดือนขึ้นไป  | 100                                     |
+----------------------------+-----------------------------------------+

ในปี 2551 และปี 2552 นอกจากนโยบายที่กล่าวไว้ข้างต้น
บริษัทได้ตั้งค่าเผื่อหนี้สงสัยจะสูญ-สำรองทั่วไปสำหรับลูกหนี้เช่าซื้อ (รายย่อย, ตัวแทน, รถยนต์)
ตามสภาวะเศรษฐกิจเพิ่มอีก 10.40 และ 6.60 ล้านบาท ตามลำดับ

สำนักงาน

บริษัท มีอาคารสำนักงานใหญ่ ตั้งอยู่ที่ 121/68-69 ชั้น 21 อาคารอาร์เอสทาวเวอร์
ถนนรัชดาภิเษก แขวงดินแดง เขตดินแดง กรุงเทพมหานคร 10400 ทั้งนี้
นอกจากบริษัทจะใช้พื้นที่ดังกล่าวเป็นสถานประกอบการแล้ว ยังได้มีการจัดสรรพื้นที่ส่วนหนึ่งให้บริษัท
อควา คอร์เปอเรชั่น จำกัด (มหาชน) (เดิมชื่อบริษัท เจ.อาร์.ดีล จำกัด)
ซึ่งเป็นบริษัทย่อยของบริษัทเช่าใช้เป็นสำนักงานใหญ่ด้วย

ทรัพย์สินที่ดิน อาคารและสิ่งปลูกสร้างของบริษัทและบริษัทย่อย มีรายละเอียดดังนี้

+--------------------+---------+------------+------------+------------+
| รายการ             | ลักษณะ   | มูลค        |            |            |
|                    | กรรมสิทธิ์ | ่าตามบัญชีสุทธิ |            |            |
|                    |         | (ล้านบาท)   |            |            |
+--------------------+---------+------------+------------+------------+
|                    |         | 31 ธ.ค.    | 31 ธ.ค.    | 31 ธ.ค.    |
|                    |         | 2550       | 2551       | 2552       |
+--------------------+---------+------------+------------+------------+
| ที่ดิน                | เจ้าของ  | 5.06       | 22.62      | 22.62      |
|                    |         |            |            |            |
| อาคารและสิ่งปลูกสร้าง  | เจ้าของ  | 15.10      | 19.24      | 18.05      |
|                    |         |            |            |            |
| ส่วนปรับปรุงอาคาร     | เจ้าของ  | 0.02       | -          | 9.04       |
|                    |         |            |            |            |
| ส่วนปรับปรุงอาคาร     | เช่า     | 0.93       | 0.78       | 1.01       |
|                    |         |            |            |            |
| งานระหว่างทำ        | -       | +          | 0.79       | 13.62      |
+--------------------+---------+------------+------------+------------+
|                    |         |            |            |            |
+--------------------+---------+------------+------------+------------+
|                    |         |            |            |            |
+--------------------+---------+------------+------------+------------+
| รวม                |         | 21.11      | 43.43      | 64.34      |
+--------------------+---------+------------+------------+------------+

สินค้าคงเหลือ

ตั้งแต่ปี 2550 เป็นต้นมา บริษัทมีนโยบายหยุดการให้สินเชื่อใหม่สำหรับเช่าซื้อเครื่องใช้ไฟฟ้า
และรถแท็กซี่ เนื่องจากไม่คุ้มต่อค่าใช้จ่ายในการดำเนินการ
ทางบริษัทจะเก็บเงินจากพอร์ตลูกหนี้เดิมเท่านั้น ดังนั้นตั้งแต่ ณ วันที่ 31 ธันวาคม 2550 เป็นต้นมา
ไม่มีสินค้าเครื่องใช้ไฟฟ้าคงเหลือแล้ว

สินค้าคงเหลือ ณ วันที่ 31 ธันวาคม 2552 เป็นสินค้าคงเหลือของบริษัทย่อย ประกอบด้วย
ผลิตภัณฑ์ภาพยนตร์ระหว่างผลิต ผลิตภัณฑ์กาแฟ

นโยบายการลงทุนในบริษัทย่อย บริษัทร่วม และบริษัทอื่น

ตามที่บริษัทได้หยุดการให้สินเชื่อใหม่สำหรับเช่าซื้อเครื่องใช้ไฟฟ้า และรถแท็กซี่
โดยทางบริษัทจะเก็บเงินจากพอร์ตลูกหนี้เดิมเท่านั้น
ซึ่งทำให้บริษัทมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่น
ปัจจุบันบริษัทจึงมีนโยบายที่จะลงทุนในธุรกิจต่าง ๆ โดยจะพิจารณาจากแนวโน้มอุตสาหกรรม
ลักษณะการประกอบธุรกิจ การบริหาร ความเสี่ยง
และผลตอบแทนที่ผู้ถือหุ้นของบริษัทจะได้รับเป็นสำคัญ โดยปัจจุบัน บริษัทมีการลงทุนในกิจการอื่น
และทรัพย์สินต่าง ๆ ที่สำคัญดังนี้

ณ วันที่ 31 ธันวาคม 2552 บริษัทมีเงินลงทุนในบริษัทย่อย ได้แก่ บริษัท ไดสตาร์เชน จำกัด (ซึ่งต่อมาได้เปลี่ยนชื่อเป็นบริษัท ซันไชน์ อินเตอร์เนชันแนล บิสสิเนส จำกัด) ในสัดส่วนร้อยละ 99.99 ของทุนจดทะเบียนชำระแล้วจำนวน 150 ล้านบาท ซึ่งเดิมดําเนินธุรกิจขายเชาซื้อสินคาประเภทเครื่องใชไฟฟา และรถยนต์เช่นเดียวกับบริษัท และปัจจุบันได้หยุดการให้สินเชื่อใหม่แล้วเหมือนกับบริษัทด้วยเช่นกัน

ณ วันที่ 31 ธันวาคม 2551 บริษัทและบริษัทย่อยได้ลงทุนในหลักทรัพย์ของบริษัท เจนเนอรัล เอนจิเนียริ่ง จำกัด (มหาชน) (“GEN”) ซึ่งเป็นบริษัทจดทะเบียนในตลาดหลักทรัพย์ ซึ่งดำเนินธุรกิจผลิตวัสดุก่อสร้าง ในมีสัดส่วนการ ถือหุ้น ร้อยละ 22.19 ของทุนจดทะเบียนชำระแล้ว ส่งผลให้ GEN มีสถานะเป็นบริษัทร่วมของบริษัท โดย ณ วันที่ 31 ธันวาคม 2552 มีสัดส่วนการถือหุ้น ร้อยละ 15.77

ณ วันที่ 22 มีนาคม 2550 บริษัท ลงทุนในบริษัท เจ.อาร์.ดีล จำกัด (ปัจจุบันเปลี่ยนชื่อเป็นบริษัท อควา คอร์เปอเรชั่น จำกัด (มหาชน) ในสัดส่วนร้อยละ 50 โดยการซื้อหุ้นสามัญเพิ่มทุนของบริษัท เจ.อาร์.ดีล จำกัด จำนวน 1,500,000 หุ้น ราคาหุ้นละ 100 บาท มูลค่าเงินลงทุน 150,000,000 บาท ตามความต้องการใช้เงินทุนของบริษัท เจ.อาร์.ดีล จำกัด อย่างไรก็ดี ในปัจจุบัน นับตั้งแต่วันที่ 23 กรกฎาคม 2550 เป็นต้นไป สัดส่วนการถือหุ้นของบริษัทในบริษัท เจ.อาร์.ดีล จำกัด ลดลงเหลือ 47.47% เนื่องจากการจดทะเบียนเพิ่มทุนจาก 300 ล้านบาท เป็น 316 ล้านบาท ซึ่งต่อมา ณ วันที่ 28 กันยายน 2550 บริษัท จดทะเบียนเพิ่มทุนอีกจำนวน 23.20 ล้านบาท จากทุนเดิม 316 ล้านบาทเป็นทุนใหม่ 339.20 ล้านบาท ทำให้สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 44.22% ณ วันที่ 16 มกราคม 2551 สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 38.64 % เนื่องจากบริษัทได้ขายหุ้นในบริษัท เจ.อาร์.ดีล จำกัด ให้บริษัทไมด้า แอสเซ็ท จำกัด(มหาชน) จำนวน 189,400 หุ้นในราคาหุ้นละ 105.59 บาท เป็นจำนวนเงิน 19.99 ล้านบาท 

อย่างไรก็ตาม เมื่อวันที่ 22 กันยายน 2551 บริษัทได้ลงทุนซื้อหุ้นในบริษัท เจ.อาร์.ดีล จำกัด
จากผู้ถือหุ้นเดิม คือ นายยุวพล พรประทานเวช เพิ่มเติมอีก 110,000 หุ้น
หรือคิดเป็นสัดส่วนร้อยละ 3.24 ในราคาหุ้นละ 130 บาท รวมมูลค่า 14.30 ล้านบาท
และเมื่อวันที่ 17 ธันวาคม 2551 จากผู้ถือหุ้นเดิม คือ นายชัยรัตน์ ศรีวิริยานนท์ เพิ่มเติมอีก
80,000 หุ้น หรือคิดเป็นสัดส่วนร้อยละ 2.36 ในราคาหุ้นละ 125 บาท รวมมูลค่า 10.00
ล้านบาท ทำให้ปัจจุบันบริษัทจึงถือหุ้นในบริษัท เจ.อาร์.ดีล จำกัด (ปัจจุบันเปลี่ยนชื่อเป็นบริษัท
อควา คอร์เปอเรชั่น จำกัด (มหาชน) รวมทั้งสิ้น 1,500,600 หุ้น คิดเป็นสัดส่วนร้อยละ 44.24

ทั้งนี้ สินทรัพย์ถาวรของบริษัท อควา คอร์เปอเรชั่น จำกัด (มหาชน) มีรายละเอียดดังนี้

  ------------------------------- -------------- --------------- --------- -------- ---------------
  รายการ                          ลักษณะกรรมสิทธิ์   มูลค่าตามบัญชีสุทธิ                      ภาระผูกพัน
                                                 (ล้านบาท)                           

                                                 31 ธ.ค. 2550    31 ธ.ค.   31 ธ.ค.  
                                                                 2551      2552     

  ที่ดิน                             เจ้าของ         -               17.56     17.56    จดจำนองธนาคาร

  อาคาร                           เจ้าของ         -               5.28      4.80     จดจำนองธนาคาร

  ส่วนปรับปรุงอาคาร                  เช่า            0.93            0.78      1.01     -

  เครื่องตกแต่งติดตั้งและอุปกรณ์สำนักงาน   เจ้าของ         1.62            1.74      9.08     -

  ยานพาหนะ                        เจ้าของ         0.66            0.28      0.19     -

  โครงป้ายโฆษณาและงานระหว่างทำ      เจ้าของ         222.23          232.74    198.57   -

  งานปรับปรุงและระบบไฟฟ้าโครงป้าย     เจ้าของ         2.21            4.30      3.98     -

  รวม                                            227.65          262.68    235.19   -
  ------------------------------- -------------- --------------- --------- -------- ---------------

ณ วันที่ 28 เมษายน 2550 บริษัทได้ตกลงซื้อที่ดินร่วมกับบุคคลธรรมดามูลค่า 55 ล้านบาท โดยมีวัตถุประสงค์ที่จะนำที่ดินที่ซื้อไปพัฒนาและดำเนินธุรกิจร่วมกัน โดยบริษัท มีกรรมสิทธิ์ในที่ดินร้อยละ 64.36 บริษัทได้จ่ายชำระค่าที่ดินทั้งหมดแล้วเป็นจำนวนเงิน 35.40 ล้านบาท และวันที่ 1 สิงหาคม 2550 ที่ดินดังกล่าวได้จดทะเบียนในนามของบริษัทเป็นเจ้าของที่ดินแต่เพียงรายเดียว อย่างไรก็ตาม ตามเงื่อนไขในบันทึกข้อตกลงดังกล่าวกำหนดให้บุคคลธรรมดาที่มีสิทธิร่วมสามารถขายที่ดินดังกล่าวให้กับบุคคลภายนอกอื่นโดยนำผลกำไรจากการขายมาแบ่งปันกันตามสัดส่วนที่ตกลงกันหรือ บุคคลธรรมดาที่มีสิทธิร่วมซื้อที่ดินดังกล่าวไว้เองจะต้องจ่ายผลตอบแทนให้แก่บริษัท เป็นเงินจำนวน 3.5 ล้านบาท ภายใน 6 เดือน นับจากวันที่ทำบันทึกข้อตกลง ซึ่งหากพ้นกำหนดระยะเวลาดังกล่าวแล้ว บริษัทและบุคคลธรรมดาจะร่วมกันพัฒนาที่ดินและดำเนินธุรกิจร่วมกันโดยแบ่งผลกำไร ค่าใช้จ่ายต่างๆ ตามสัดส่วนของกรรมสิทธิ์ตามที่กล่าวข้างต้น (ราคาประเมินของที่ดิน คิดเป็นมูลค่า 63 ล้านบาท) ในวันที่ 27 ธันวาคม 2550 บริษัทได้รับโอนสิทธิทั้งหมดจากบุคคลธรรมดา โดยชำระค่าโอนสิทธิให้แก่บุคคลธรรมดาจำนวน 19.6 ล้านบาท ต่อมาในวันที่ 28 ธันวาคม 2550 บริษัทได้ทำสัญญาจะซื้อจะขายที่ดินบางส่วนซึ่งมีมูลค่า 27.9 ล้านบาทให้แก่บริษัทแห่งหนึ่งในราคาทุน และเมื่อวันที่ 2 มกราคม 2551 บริษัท ได้ตกลงทำสัญญาร่วมลงทุนและร่วมดำเนินธุรกิจ กับบริษัท บางแวก การ์เด้นโฮม จำกัด เพื่อร่วมกันพัฒนา ปรับปรุงที่ดินเพื่อทำการก่อสร้างอาคารและอาคารชุด หรืออสังหาริมทรัพย์อื่นใด เพื่อให้บริการ จัดจำหน่ายแก่บุคคลทั่วไป ในที่ดินส่วนที่เหลือจากการแบ่งขายแล้ว โดยจดทะเบียนกิจการร่วมค้าโดยใช้ชื่อว่า “กิจการร่วมค้า ดีอี-การ์เด้นโฮม” และกำหนดสัดส่วนของการลงทุนและแบ่งผลกำไรของบริษัทคิดเป็นร้อยละ 85 และส่วนของ บริษัท บางแวก การ์เด้นโฮม จำกัด คิดเป็นร้อยละ 15 

อย่างไรก็ตาม ภายหลังจากที่บริษัทได้ศึกษาโครงการร่วมลงทุนดังกล่าวอย่างรอบคอบแล้ว
เห็นว่าบริษัทไม่มีบุคลากรที่มีความรู้และประสบการณ์ในด้านการพัฒนาอสังหาริมทรัพย์
ที่ประชุมคณะกรรมการของบริษัทจึงได้มีอนุมัติขายกรรมสิทธิ์ในที่ดินส่วนของบริษัท
โดยได้มีการทำสัญญาจะซื้อจะขายที่ดินส่วนที่เหลือ มูลค่าตามบัญชี 27.14 ล้านบาท ให้บุคคล 2
กลุ่มคือ บริษัท ไมด้า แอสเซ็ท จำกัด (มหาชน) และบุคคลอื่น เป็นจำนวนเงิน 23.07 ล้านบาท
คิดเป็นมูลค่าร้อยละ 85 ของราคาทุน และคิดส่วนที่เหลือเป็นของบริษัท บางแวก การ์เด้นโฮม
จำกัด ซึ่งบริษัทได้โอนกรรมสิทธิ์ในที่ดินดังกล่าว แล้วเสร็จในไตรมาส 1 ปี 2552 ที่ผ่านมา

นอกจากนี้ ในปี 2552 บริษัทได้มีการลงทุนในธุรกิจกาแฟ โดยจัดตั้งบริษัท สไมล์ คัฟเฟ่ จำกัด มีทุนจดทะเบียน 30 ล้านบาท เรียกชำระแล้ว 22.20 ล้านบาท โดยบริษัทถือหุ้นในสัดส่วนร้อยละ 80 ร่วมกับผู้บริหารของสไมล์ คัฟเฟ่ ในสัดส่วนที่เหลือร้อยละ 20 เพื่อดำเนินธุรกิจผลิตและจำหน่ายกาแฟคั่วบดซึ่งประกอบด้วยธุรกิจหลัก ดังนี้

-   ผลิตและจำหน่ายกาแฟคั่วบด โดยจะมีการจัดตั้งโรงงานคั่วบดเมล็ดกาแฟ
    เพื่อจำหน่ายให้แก่กลุ่มลูกค้า เช่น ร้านกาแฟ ร้านอาหาร โรงแรม และร้านค้าทั่วไป

-   จำหน่ายผลิตภัณฑ์ที่เกี่ยวข้องกับธุรกิจร้านกาแฟ เช่น เครื่องชงกาแฟ เครื่องบดกาแฟ
    และอุปกรณ์อื่น ๆ สำหรับร้านกาแฟ ให้แก่กลุ่มผู้ดำเนินธุรกิจร้านกาแฟ
    และลูกค้าที่สนใจที่จะเริ่มดำเนินธุรกิจร้านกาแฟ

ทั้งนี้ โรงงานคั่วบดกาแฟของสไมล์ คัฟเฟ่ ได้เปิดดำเนินงานแล้วเมื่อเดือนพฤศจิกายน 2552